

**03.07.2014 korraldusega nr KKO1-15/14/28 antud**

**vee erikasutusloa nr L.VV/325024 muutmine**

**1. Asjaolud**

Keskkonnaamet on oma 03.07.2014 korraldusega nr KKO1-15/14/28 andnud aktsiaseltsile STIVIS (Äriregistri kood 10031869) (edaspidi *Taotleja*) vee erikasutusloa nr L.VV/325024 (edaspidi *luba*) kehtivusega 02.09.2019. Luba on antud laevade regulaarseks ohtlike ainetega ja puistekaupadega (söe, turba, killustiku, freesasfaldi, naftakoksi, naatriumkarbonaadi, kaltsiumoksiidi ja bituumeni) lastimiseks ja lossimiseks Muuga sadama kaidel nr 4, 5, 6 ja 6a.

Taotleja esitas Keskkonnaametile 16.08.2016 kirjaga (registreeritud Keskkonnaameti dokumendihaldussüsteemis 16.08.2016 nr-ga 14-6/16/649) taotluse palvega täiendada loa punkti 3.4 „Vee erikasutuse iseloomustus“ ning lisada puistekaupade loetellu täiendav kaup alumiiniumoksiid ([keemiline valem](https://et.wikipedia.org/wiki/Keemiline_valem) Al2O3). Alumiiniumoksiid on keemiliselt ohutu, väga püsiv valge tahke aine. Ta ei reageeri veega ning on väga vastupidav ka hapete ning leeliste lahuste suhtes.

2. KAALUTLUSED LOA MUUTMISEL

Vastavalt haldusmenetluse seaduse (edaspidi *HMS*) § 56 lg-le 3 tuleb kaalutlusõiguse alusel antud haldusakti põhjenduses märkida kaalutlused, millest haldusorgan on haldusakti andmisel lähtunud. Keskkonnaamet teeb vee erikasutusloa muutmise otsuse lähtudes taotluses esitatud informatsioonist, eelhinnangust keskkonnamõju hindamise algatamise vajalikkuse kohta ning vee kasutamist ja kaitset sätestavatest õigusaktidest.

**2.1 Keskkonnamõju hindamise vajalikkuse kaalumine**

Keskkonnamõju hindamise ja keskkonnajuhtimissüsteemi seaduse (edaspidi nimetatud *KeHJS*) § 3 p 1 kohaselt hinnatakse keskkonnamõju, kui taotletakse tegevusluba või selle muutmist ning kavandatav tegevus toob eeldatavalt kaasa olulise keskkonnamõju.

Tulenevalt veeseaduse § 9 lg-st 7 peab vee erikasutusloa andja esitatud taotluse alusel tegema otsuse keskkonnamõju hindamise (edaspidi *KMH*) algatamise või algatamata jätmise kohta. KeHJS § 11 lg-ete 3 ja 4 kohaselt on KMH kohustuslik KeHJS § 6 lg-e 1 tegevuste korral. KeHJS § 6 lg-s 2 nimetatud tegevuste korral tuleb kaaluda KMH algatamist või algatamata jätmist lisades otsusele KeHJS § 6 lg-e 3 kohase eelhindamise tulemused. KeHJS § 6 lg-e 2 loetelu on § 6 lg-e 4 alusel täpsustatud Vabariigi Valitsuse 29. 08. 2005 määrusega nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ (edaspidi *KMH määrus*).

Taotleja taotleb vee erikasutusloa muutmist seoses täiendava kauba - alumiiniumoksiid lisamisega loas märgitud puistekaupadega lastimise ja lossimise loetellu. Taotleja poolt kavandatav tegevus ei kuulu KeHJS § 6 lg-e 1 ega ka määruse 224 loendisse, mistõttu tulenevalt KeHJS § 3, § 6, § 11 lg-st 3 ja 4 ja KMH määruse alusel ei ole antud juhul KMH algatamine kohustuslik, samuti ei ole vajalik eelhindamine ning KMH vajalikkuse kaalumine vee erikasutusloa andmise korral.

Taotlusest nähtub, et alumiiniumoksiidi (edaspidi nimetatud ka *aine*) lastimise ja lossimise maht on kuni 300 000 t aastas. Taotluse kohaselt laaditakse alumiiniumoksiid otse hoppervagunisse ja ladustamist kail ei toimu. Laevade lossimine toimub vaid kuiva ilma korral. Laeva ja kai vahele paigutatakse present vältimaks aine sattumist veekeskkonda.

**2.2 Eelnõu avalikustamine ja seisukohtade ärakuulamine**

Vastavalt HMS § 48 lg-le1 pannakse õigusakti eelnõu koos seletuskirjaga avalikkusele tutvumiseks välja, tagades avalikkusele nimetatud dokumentidega tutvumise võimaluse vähemalt kuni ettepanekute ja vastuväidete esitamise tähtaja lõpuni. Vastavalt HMS § 49 lg -le 2 ei või ettepanekute ja vastuväidete esitamiseks tähtaeg olla lühem kui kaks nädalat väljapaneku algusest arvates. Keskkonnaamet teavitas vee erikasutusloa muutmisest ametlikus väljaandes Ametlikud Teadaanded …09.2016 ning edastas eelnõu vastavalt HMS § 49 lg-le 3 ka taotluse esitajale. Eelnõuga oli võimalik tutvuda kahe nädala jooksul alates teate ilmumisest Ametlikes Teadaannetes.

3. OTSUSTUS

Tulenevalt eeltoodust, aktsiaseltsi STIVIS (Äriregistri kood 10031869) taotlusest, lähtudes veeseaduse § 9 lg 101 p-st 5, KeHJS §-st 3, §-st 6, § 11 lg-st 3 ja 4, KMH määrusest ning kooskõlas Keskkonnaameti peadirektori 19.07.2016 käskkirjaga nr 1-1/16/289 **otsustan**:

1. **Jätta keskkonnamõju hindamine algatamata;**
2. **muuta Keskkonnaameti 3.07.2014 korraldusega nr KKO1-15/14/28 antud**

**vee erikasutusloa nr L.VV/325024 punkti 3.4 ning sõnastada see järgmiselt:**

|  |  |
| --- | --- |
| 3.4. Vee erikasutuse iseloomustus | Laevade regulaarne ohtlike ainetega ja puistekaupadega nagu: kivisöe, turba, killustiku, freesasfaldi, naftakoksi, naatriumkarbonaadi, kaltsiumoksiidi, **alumiiniumoksiid** ja bituumeni lastimine ja lossimine Muuga sadama kaidel nr 4,5,6 ja 6a. |

**Kõik ülejäänud loa tingimused jäävad samaks.**

Haldusakti on võimalik vaidlustada 30 päeva jooksul teatavaks tegemisest, esitades vaide haldusakti andjale haldusmenetluse seaduses sätestatud korras või kaebuse Tallinna Halduskohtusse halduskohtumenetluse seadustikus sätestatud korras.